Rosenkilde møtte på Riksforsamlingen på Eidsvoll i 1814 som utsending fra Stavanger by. Han var medlem av Selvstendighetspartiet og er blitt kalt en «bråkende selvstendighetsmann». Han ble innvalgt i Finanskomitéen som skulle vurdere statsfinansene. Sammen med Niels Aall og Wilhelm Frimann Koren Christie var han medlem av deputasjonen som Riksforsamlingen sendte til England for å tale Norges sak.